Галанова Лидия Андреевна

Галанова Лидия Андреевна (1876—1956) — совет уҡытыусыһы; Башҡорт АССР-ының атҡаҙанған уҡытыусыһы (1947).

 Биографияһы 
1876 йылдың 7 ноябрендә Өфө губернаһының Минзәлә өйәҙе Заинское ауылында (хәҙерге Удмурт Республикаһының Сарапул районы) тыуған.

1903—1905 йылдарҙа Мәскәүҙә юғары ҡатын-ҡыҙҙар курсында уҡый. 1905 йылда студент сыуалыштарында ҡатнашҡан өсөн Өфөгә һөрөлә, полиция күҙәтеүе аҫтында була. 1898-1903 йылдарҙа Минзәләлә ҡатын-ҡыҙҙар гимназияһында һәм 1906—1918 йылдарҙа шәхси ирҙәр гимназияһында уҡытыусы булып эшләй. Октябрь революцияһынан һуң, 1918—1939 йылдарҙа, Өфө ҡалаһында 11-се мәктәп директоры булып эшләй.

Л. А. Галанова етәкселеге аҫтында 11-се мәктәптә Башҡортостан Республикаһында беренсе булып махсус оҫтаханалары менән политехник уҡытыу индерелә; бында уҡыусылар үҙидараһы системаһы, түңәрәктәр селтәре эшләй. Был республиканың өлгөлө мәктәбе булып китә, һәм 1934 йылда мәктәпкә Л. А. Галанованың исеме бирелә (1995 йылға тиклем мәктәп был исемде йөрөтәИстория создания и развития Аксаковской гимназии № 11 ). Мәктәпте тамамлаусылар араһында СССР-ҙың билдәле фән һәм мәҙәниәт эшмәкәрҙәре бар: Заварицкий А. Н., Пекарский П. П., Кузеев Р. Г һәм башҡалар.

1956 йылдың 2 апрелендә Өфөлә вафат була.

Ире — Галанов Виктор Дмитриевич (1878—1937) — совет дәүләт һәм йәмәғәт эшмәкәре, социал-демократик һәм революцион хәрәкәттә ҡатнашыусы, Башҡорт ВКП(б) обкомының партия тарихы бүлеге мөдиреСЕМЬЯ ГАЛАНОВЫХ 

 Маҡтаулы исемдәре һәм бүләктәре 

- БАССР-ҙың Хеҙмәт Геройы (1922),

- Хеҙмәт Геройы (1936)ГАЛАНОВА Лидия Андреевна 

- Ленин ордены (1951),

- Хеҙмәт Ҡыҙыл Байраҡ ордены (1944) 

- миҙалдар.

 Иҫкәрмәләр 

 Һылтанмалар 
 Энциклопедия Башкирии → Лидия Андреевна ГАЛАНОВ
 Галанова үҙе марш уйнай
Категория:СССР педагогтары
Категория:Хеҙмәт Геройҙары
Категория:Википедия:Статьи с переопределением значения из Викиданных
Категория:Хеҙмәт Ҡыҙыл Байраҡ ордены кавалерҙары
Категория:Ленин ордены кавалерҙары
Категория:1956 йылда вафат булғандар
Категория:2 апрелдә вафат булғандар
Категория:1876 йылда тыуғандар
Категория:7 ноябрҙә тыуғандар